Държавен вестник, бр. 31, 2025 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  31
Чл. 13. Изпълнителна агенция „Одит на 
средствата от Европейския съюз“ към ми­
нистъра на финансите извършва одитната 
дейност по Плана, която включва:
1. одити на системите и операциите съ­
гласно т. 5 от Приложение III от Регламент 
(ЕС) 2023/955;
2. обобщение на извършените одити съ­
гласно чл. 21, параграф 2, буква „в“, точка 
„ii“ от Регламент (ЕС) 2023/955.
Чл. 14. (1) Функции по управление на 
мерки и инвестиции се възлагат в зависимост 
от спецификата на съответния компонент от 
Плана и уязвимата група, към която са на­
сочени мерките и инвестициите, включени в 
него, както следва:
1. по компонент „Сгради“:
а) за мерки и инвестиции, насочени към 
уязвими домакинства – на Управляващия 
орган на Програма „Развитие на регионите“ 
2021 – 2027 г. и на Министерството на енер­
гетиката;
б) за мерки и инвестиции, насочени към 
уязвими микропредприятия в градските ра­
йони – на Управляващия орган на Програма 
„Конкурентоспособност и иновации в пред­
приятията“ 2021 – 2027 г.;
в) за мерки и инвестиции, насочени към 
уязвими микропредприятия в селските ра­
йони – на Управляващия орган на Страте­
гическия план за развитие на земеделието и 
селските райони на Република България за 
периода 2023 – 2027 г.;
2. по компонент „Транспортен сектор“:
а) за мерки и инвестиции, насочени към 
уязвими микропредприятия в градските ра­
йони – на Управляващия орган на Програма 
„Конкурентоспособност и иновации в пред­
приятията“ 2021 – 2027 г.;
б) за мерки и инвестиции, насочени към 
уязвими микропредприятия и уязвими полз­
ватели на транспорт в селските райони – на 
Управляващия орган на Стратегическия план за 
развитие на земеделието и селските райони на 
Република България за периода 2023 – 2027 г.;
в) за мерки и инвестиции, насочени към 
уязвими ползватели на транспорт в градските 
райони – на Управляващия орган на Програма 
„Развитие на регионите“ 2021 – 2027 г.;
3. за мерки по компонент „Пряко подпо­
магане на доходите“, насочени към уязвими 
домакинства и уязвими ползватели на транс­
порт – на Управляващия орган на Програма 
„Развитие на човешките ресурси“ 2021 – 2027 г.
(2) Държавен фонд „Земеделие“ е отговорен 
за изпълнение и извършване на плащания за 
мерките и инвестициите, управлението на 
които е възложено на Управляващия орган 
на Стратегическия план за развитие на зе­
меделието и селските райони на Република 
България за периода 2023 – 2027 г.
Чл. 15. Заместник министър-председателят 
по чл. 5, ал. 1, т. 2 от Устройствения правил­
ник на Министерския съвет и на неговата 
администрация създава консултативен съвет 
за партньорство с цел проследяване на напре­
дъка на изпълнението на Социалния план за 
климата. Консултативният съвет се основава 
на принципа на партньорство и осигурява 
възможност за обмен на информация и идеи 
за постигане на висока ефективност на мер­
ките и инвестициите от Плана.
Допълнителна разпоредба
§ 1. По смисъла на постановлението:
1. „Информационна система за Социалния 
фонд за климата“ е Информационната система 
за управление и наблюдение на средствата 
от Европейските фондове при споделено 
управление (ИСУН), надградена за целите 
на Социалния фонд за климата.
2. „Уязвимо домакинство“ е домакинство, 
което отговаря на едно от следните две условия:
а) „домакинство в положение на енергийна 
бедност“ по смисъла на Закона за енергетиката;
б) домакинство, засегнато от ценовото 
въздействие на включването на емисиите 
на парникови газове от сектор „Сгради“ в 
приложното поле на Директива 2003/87/ЕО 
за установяване на схема за търговия с квоти 
за емисии на парникови газовe, което има 
доходи в размер, равен на или по-малък от 
средния доход на лице от домакинство общо 
за страната по данни на Националния статис­
тически институт от изследването „Статистика 
на доходите и условията на живот (SILC)“ за 
всеки член на домакинството.
3. „Уязвимо микропредприятие“ е микро­
предприятие съгласно Закона за малките и 
средните предприятия, което отговаря едно­
временно на следните условия:
а) осъществява своята дейност в сектор 
„Услуги“, за целите на която използва горива 
от изкопаеми източници (твърди горива – 
въглища, кокс и брикети от лигнитни въглища; 
автомобилен бензин; дизелови горива – газьо­
ли; втечнен нефтен газ – втечнени пропан-бу­
танови смеси; природен газ) за автомобилен 
транспорт или отопление на сгради и реализира 
потребление над средногодишните количества 
за едно микропредприятие от сектор „Услуги“ 
в страната, като:
аа) целите на настоящата дефиниция сек­
тор „Услуги“ включва предприятия, извърш­
ващи основната си икономическа дейност в 
следните кодове съгласно Класификатора на 
икономическите дейности (КИД 2008): G, H, 
I, J, L, M, N, P, Q, R, S 95 и S 96;
бб) средногодишното потребление на го­
рива за едно микропредприятие от сектор 
„Услуги“ се изчислява съгласно тяхната 
енергийна стойност в тераджаули (TJ) въз 
основа на Справката за потреблението на 
горива и енергия, която микропредприятия­
та, потребяващи посочените горива, подават 
в годишните си отчети към Националния 
статистически институт;